CELEX: 62012TN0031
Language: sk
Date: 2012-01-23 00:00:00
Title: Vec T-31/12: Žaloba podaná 23. januára 2012 — Région Poitou-Charentes/Komisia

14.4.2012   
            
            
               SK
            
            
               Úradný vestník Európskej únie
            
            
               C 109/16
            
         Žaloba podaná 23. januára 2012 — Région Poitou-Charentes/Komisia
   (Vec T-31/12)
   2012/C 109/37
   Jazyk konania: francúzština
   
      Účastníci konania
   
   
      Žalobca: Région Poitou-Charentes (Poitiers, Francúzsko) (v zastúpení: J. Capiaux, advokát)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Európskej komisie z 18. novembra 2011 o odmietnutí uzavrieť program iniciatívy Spoločenstva INTERREG III B „atlantická oblasť“ 2000/2006 (vec CCI č. 2001 RG 16 0 PC 006) prijatý Európskou komisiou.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod je založený na nezákonnosti rozhodnutia Komisie v rozsahu, v akom osoba podpisujúca tento akt nepreukázala, že má podpisové právo.
            
         
               2.
            
            
               Druhý žalobný dôvod je založený na nezohľadnení podstatných formálnych náležitostí, keďže Komisia nedodržala záväzné lehoty uložené článkom 37 ods. 1 nariadenia č. 1260/1999 (1) na uvedenie dôvodov, na ktorých základe považuje záverečnú správu žalobcu za nedostatočnú.
            
         
               3.
            
            
               Tretí žalobný dôvod je založený na nesprávnom právnom posúdení, keďže:
               
                           —
                        
                        
                           Komisia žalobcovi vytýkala, že nedodržal pravidlá týkajúce sa schvaľovania záverečnej správy, zatiaľ čo rokovací poriadok monitorovacieho výboru stanovuje systém implicitného schválenia uvedenej správy po uplynutí desaťdňovej lehoty, a
                        
                     
                           —
                        
                        
                           Komisia uviedla, že správa žalobcu mala byť vypracovaná v angličtine napriek tomu, že žiadne pravidlo nestanovuje, aby správa bola vypracovaná v inom jazyku, ako je jazyk riadiaceho orgánu (v tomto prípade francúzština), na to, aby bola platná.
                        
                     
         
               4.
            
            
               Štvrtý žalobný dôvod je založený na nedostatku odôvodnenia napadnutého rozhodnutia.
            
         
               5.
            
            
               Piaty žalobný dôvod je založený na zneužití právomoci, keďže Komisia pri rozhodnutí uzavrieť predmetný program iniciatívy zohľadnila dôvod, ktorý nie je vo svojej podstate zlučiteľný so záujmami Únie.
            
         
      (1)  Nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (Ú. v. ES L 161, s. 1; Mim. vyd. 14/001, s. 31).